Tartumaa Muuseum
Tartumaa Muuseum (varem Elva Koduloomuuseum ja Elva Rajoonidevaheline Koduloomuuseum) oli Tartumaal Elva linnas tegutsev muuseum, mis loodi 1959. aastal.[viide?] Muuseumi postiaadress oli Elva, Pikk tänav 2. Sel oli kaks filiaali: Vanemuise näitleja Leopold Hanseni Majamuuseum aadressil Vaikne 10, ja kunstnik Eduard Kutsari Majamuuseum aadressil Kärneri 4. Filiaalid asusid majades, mille Hansen ja Kutsar muuseumile annetasid.[viide?] Muuseumi viimane juht oli Kadri Kivari, peavarahoidja Indrek Merimaa. Põhimääruse kohaselt oli muuseumi põhiülesanne "Tartumaa kui ühe Eesti ajaloolis-kultuurilise piirkonna ajaloo, kultuuri- ja loodusloo väärtustamine ühiskonnas, ühiskonna hüvanguks ja ühiskonda kaasates".[viide?]